## miðlaleiðari til trúboðan

**Trúboðin – ein livandi og spennandi miðil**

Søkt verður eftir miðlaleiðara til [www.trubodin.fo](http://www.trubodin.fo). Talan er um fulltíðarstarv. Arbeiðsstaðurin er í Leguhúsinum í Nesvík.

Trúboðin er málgagnið hjá Kirkjuligu Heimamissiónini, sum m.a. kunnar um fjølbroytta arbeiðið hjá Heimamissiónini, eins og tíðindi frá Fólkakirkjuni og øðrum kirkjum og samkomum. Dentur verður lagdur á uppbyggjandi greinar, eins og at viðgera týðandi og viðkomandi evni. Trúboðin hevur eitt ljóðstudio umframt alla neyðuga útgerð til bæði at kunna framleiða ljóð- og videosendingar.

**Arbeiðið umfatar m.a.**

* dagliga ábyrgd av netmiðlinum Trúboðanum
* at leiða arbeiðið á Trúboðanum
* at kalla sjálvboðin til tænastu á Trúboðanum
* at menna fjølbroytt innihald á Trúboðanum

**Persónligir eginleikar**

* tú dugir at arbeiða sjálvstøðugt og í toymi
* tú ert jalig/ur og hevur góð samstarvsevni
* tú tekur undir við tí, sum Heimamissiónin stendur fyri (sí [*samleikaskjalið*](http://www.mission.fo/hvoerji-eru-vit/samleikaskjali%C3%B0/))

Tú fært ábyrgd fyri

* Trúboðanum og sosialu síðunum hjá Trúboðanum
* starvsfólkunum á Trúboðanum
* tú vísir til aðalskrivaran.

Vit bjóða tær

* eitt spennandi og fjølbroytt starv, har tú kanst mynda starvið.
* at vera partur av einum góðum arbeiðsumhvørvi
* løn og setanartreytir eftir nærri avtalu

**Umsóknir**

Umsóknir við avritum av prógvum, CV og viðkomandi skjølum verða at senda til:

Kirkjuliga Heimamissiónin

Att.: Andrias Magnussen, aðalskrivari

Nesvík 8

FO-437 Nesvík

*ella*

andrias@mission.fo

Umsóknarfreistin er 7. januar 2022.

Starvið verður sett, tá rætti persónurin er funnin.

**Meira at vita?**

Set teg í samband við Andrias Magnussen á 230070 ella [andrias@mission.fo](mailto:andrias@mission.fo)

Kirkjuligu Heimamissiónini er ein sjálvstøðug vekingarrørsla í Fólkakirkjuni. Virksemið fevnir um heimamissión, sjómansmissión og altjóðamissión. Arbeiðið byggir á Bíbliuna og fólkakirkjunnar 5 evangelisk-luthersku játtanarrit. Endamálið er at vekja upp trúarlívið og menna felagsskap teirra trúgvandi. Okkara visjón er at møta menniskjum, har tey eru.

Kirkjuliga Heimamissiónin

Tel. 470000

[www.mission.fo](http://www.mission.fo)